b'\n_START_ARTICLE_\nZazaqui\n_START_SECTION_\nParlants\n_START_PARAGRAPH_\nSegons el cens turc, en 1965 hi havia 171.057 parlants de zazaqui (el 0,54% de la poblaci\xc3\xb3 total), dels quals 150.644 l\'utilitzaven com a segona llengua, i 20.413 com a llengua materna. Tanmateix, segons Ethnologue (que cita [Paul 1998]), el nombre de parlants oscil\xc2\xb7la entre 1,5 i 2,5 milions (inclosos tots els dialectes). Segons Nevins, el nombre de parlants de zazaqui suma entre 2 i 4 milions.\n_START_SECTION_\nLiteratura i programes de radiodifusi\xc3\xb3\n_START_PARAGRAPH_\nLes primeres declaracions escrites en zazaqui van ser compilades pel ling\xc3\xbcista Peter Lerch en 1850. Dos documents importants s\xc3\xb3n els escrits religiosos d\'Ehmed\xc3\xaa Xasi de 1899, i d\'Usman Efendiyo Bab\xc4\xb1c (publicades a Damasc en 1933 per Celadet Bedir Khan); ambd\xc3\xb3s treballs estan escrits en alfabet \xc3\xa0rab._NEWLINE_L\'\xc3\xbas de l\'alfabet llat\xc3\xad per escriure zazaqui es va fer popular en la di\xc3\xa0spora de Su\xc3\xa8cia, Fran\xc3\xa7a i Alemanya al comen\xc3\xa7ament de la d\xc3\xa8cada de 1980. Aix\xc3\xb2 va ser seguit per la publicaci\xc3\xb3 de revistes i llibres a Turquia, sobretot a Istanbul. Els esfor\xc3\xa7os dels intel\xc2\xb7lectuals zazes per avan\xc3\xa7ar en la comprensi\xc3\xb3 de la seva llengua materna utilitzant aquest alfabet ajud\xc3\xa0 a multiplicar el nombre de publicacions en zazaqui. Aquest redescobriment de la cultura nativa pels intel\xc2\xb7lectuals zazes no nom\xc3\xa9s va causar un renaixement de la llengua i la cultura zaza sin\xc3\xb3 tamb\xc3\xa9 que desencadena sentiments entre les generacions m\xc3\xa9s joves de zazes (que, no obstant aix\xc3\xb2, poques vegades parlen zazaqui com a llengua materna) a favor d\'aquest \xc3\xbas modern occidental del zazaqui, revifant el seu inter\xc3\xa8s en la seva llengua ancestral._NEWLINE_La di\xc3\xa0spora tamb\xc3\xa9 ha generat una quantitat limitada de radiodifusi\xc3\xb3 en zazaqui. D\'altra banda, despr\xc3\xa9s d\'eliminar les restriccions als idiomes locals a Turquia durant el seu moviment cap a una eventual adhesi\xc3\xb3 a la Uni\xc3\xb3 Europea, la televisi\xc3\xb3 estatal turca TRT la televisi\xc3\xb3 va llan\xc3\xa7ar un programa de televisi\xc3\xb3 i un programa de r\xc3\xa0dio en zazaqui els divendres.\n_START_SECTION_\nClassificaci\xc3\xb3\n_START_PARAGRAPH_\nEl zazaqui \xc3\xa9s una llengua iraniana de la fam\xc3\xadlia indoeuropea. Des del punt de vista de la llengua parlada, els seus parents m\xc3\xa9s propers s\xc3\xb3n els mazandarani, Hewrami, gilaki i altres lleng\xc3\xbces caspianes. No obstant aix\xc3\xb2, la classificaci\xc3\xb3 del zazaqui ha estat un tema de discussi\xc3\xb3 pol\xc3\xadtica. De vegades se\'l classifica com un subdialecte del kurd, per\xc3\xb2 aix\xc3\xb2 \xc3\xa9s discutit. La majoria de parlants zazaqui al Kurdistan s\'identifiquen com a kurds \xc3\xa8tnics mentre que altres no._NEWLINE_A les llistes "Nota d\'Antecedents" del Departament d\'Estat dels Estats Units enumera el zazaqui com una de les principals lleng\xc3\xbces de Turquia, juntament amb el turc (oficial), kurd, armeni, grec, i \xc3\xa0rab. Els ling\xc3\xbcistes connecten la paraula Dimli amb els daylamites de les muntanyes Alborz vora els marges del Mar Caspi a Iran i creuen que els Zazes emigraren des de Deylaman cap a l\'oest. El zazaki mostra moltes connexions amb les lleng\xc3\xbces iranianes de la regi\xc3\xb3 del Caspi, especialment el gilaki._NEWLINE_La llengua zazaqui mostra similituds amb el hewrami o gorani), Shabaki i Bajelani. Les lleng\xc3\xbces Gorani, Bajelani, i Shabaki s\xc3\xb3n parlades en la frontera entre Iran i Iraq; tanmateix, es creu que els parlants d\'aquestes lleng\xc3\xbces emigraren del nord d\'Iran a la seva ubicaci\xc3\xb3 actual. Aquestes lleng\xc3\xbces sovint s\xc3\xb3n classificades plegades en el grup de lleng\xc3\xbces Zaza-Gorani.'